Bulldózer

Un bulldózer (de l'anglés bulldozer, "aniveladora") ye un vehíclo montau sobre tenyas y equipau con una pieza en a parti devantera pa empentar materials u repuis. O feito de desplazar-se sobre tenyas ye una avantalla, ya que implica una menor presión sobre o terreno que en o caso de ruedas y por tanto tien mayor capacidat pa desplazar-se por terrenos con obstaclos.

En l'anyo 1929 se fabricó o primer bulldózer a on o conductor yera posau en a parti superior sin protección, pero a mida que avanzaba a tecnolochía, os diversos fabricants amilloraban a maquina en toz os suyos aspectos dica plegar a mover volumens de dica 70 toneladas en l'actualidat.

As prencipals partis d'un bulldózer son: a placa metalica y o trencador.
 O trencador ye un dispositivo situau en a parti posterior d'a maquina pa poder trencar piedras y estructuras presents en o terreno. Cuasi siempre ye feito d'acero y tungsteno. Ista acción permite que o posterior traslau de materials siga mas economico. 
 A placa metalica ye a encargada d'arrocegar o material.

O bulldózer ye emplegau en muitas fainas de construcción, menería y construcción de camins y carreteras.

Si a superficie d'a pala ye oblicua en relación con l'eixe d'o vehíclo se diz angledózer

Referencias

Categoría:Vehíclos